section_heading: Životopis
paragraph_text: Rođen je 29. prosinca 1950. u Zagrebu. Osnovnu školu te gimnaziju završio je u Zagrebu. Diplomirao je 1973. na Ekonomskom fakultetu Sveučilišta u Zagrebu. Dobitnik je Rektorove nagrade. Magistrirao je na Sveučilištu u Zagrebu, poslijediplomski studij Financijska teorija i politika, s temom Analiza uzroka porasta javnih rashoda u suvremenom svijetu. Doktorirao je na Ekonomskom fakultetu u Zagrebu 1996., s temom Strukturna politika u funkciji uspostave efikasnog tržišnog gospodarstva Republike Hrvatske.